Source: http://jounikitti.fi/suomi/misc/tenonkalastus.html
Timestamp: 2017-06-29 01:56:34+00:00
Document Index: 495350

Matched Legal Cases: ['kko ', 'kko ', 'kko ', 'kko ', 'kko ', 'kko ']

Tenojoen lohen ja muun kalankalastuksesta
Tenojoen lohen ja muun kalan kalastuksesta
Tenojoen lohenkalastuksen säätely
Tenojoen kalastuksesta on vuodesta 1873 lähtien säännelty Norjan ja Suomen välisellä kalastussopimuksella ja siihen sisältyvällä kalastussäännöllä. Tämä sopimus koskee vai rajavesistöä. Tenojoen sivuvesistöjen osalta on asetuksella annettu kalastussääntö, jonka avulla toteutetaan Tenon kalastussopimuksen mukaisia periaatteita lohen nousun ja lisääntymisen turvaamiseksi myös rajavesistöön kuulumattomien vesialueiden osalta. Kalastussopimusta on useita kertoja muutettu ja viimeisin voimassa oleva sopimusteksti on vuodelta 1989. Silltä osin kuin sopimuksessa ei muuta mainita, sovellettaan kummassakin maassa voimassa olevaa kalastuslainsäädäntöä, eli Suomen puolella noudatettiin vuoteen 1997 loppuun vuoden 1951 kalastuslakia ja vuodesta 1998 lähtien vuonna 1997 tehdyllä kalastuslainmuutoksella (1212/1997) 1982 kalastuslakia.
Suomen ja Norjan kesken Tenojoen kalastuspiirin yhteisestä kalastussäännöstä tehdyn sopimuksen (SopS 94/89) tarkoituksena on suojella ja ylläpitää Tenojoen vesistössä vaeltavien lohikalojen ja sisävesikalojen luonnonkantoja siten, että luonnon monimuotoisuus ja tuotanto säilytetään. Tenojoen vesistön lohikannat on tarkoitus turvata asianmukaisin kalastuksen säätelytoimenpitein. Sopimuksen mukaisesti molemmissa maissa annetuissa kalastussäännöissä on määrätty kalastukssesta varsin kattavasti ja joissakin artikloissa on myös Lapin ELY-keskukselle ja Finnmarkin fylkesmannille annettu tehtäväksi yhdessä päättää miten jokin asia yksityiskohtaisesti hoidetaan. Sopimuksenteon kannalta ongelma on maiden erilainen sisäinen laisäädäntö. Norjassa kalastusoikeus Tenolla kuuluu valtiolle kun Suomessa kalastuoikeus kuuluu vesisalueen omistajalle. Vesialueen omistajien joukossa on lukuisia yksityishenkilöitä. Kun vesialueiden rajat Suomessa on vasta viime vuosien aikana käydyissä rajankäyntitoimituksissa saatu selville ja niitä tämän vuoksi ei ole ollut tiedossa sopimuksista alun perin neuvoteltaessa, rakentuu Tenon kalastusäännön juridiikka pitkälti Norja lainsäädännön varaan. Suomen puolelta asioista neuvoteltaessa uskottiin ilmeisesti valtion olevan huomattavasti suurempi vesialueen omistaja kuin sittemmin päättyneissä rajankäyntitoimituksissa osottautui.
Voimassa olevan kalastuslain mukaan kalastusoikeus kuuluu kiinteistön omistajalle kiinteistökohtaisena oikeutena asuinpaikasta riippumatta. Suomen ja Norja kesken on puolestaan sovittu, että ne kalastukseen oikeutetut, jotka asuvat vakinaisesti Tenojoen vesistön jokilaaksoissa, saavat käyttää säännössä mainituin rajoituksin lohen, mukaann lukien myös Tyynenmeren lohi, pyyntiin seuraavia pyydyksiä potku- ja mertapatoa, seisovaa verkkoa, kulkutusverkkoa, nuottaa, sekä vapaa ja viehettä. Kaikkien muiden kalalajien pyyntiin he saavat käyttää: seisovaa pohjaverkkoa, vapaa ja viehettä, madekoukkua, sekä nuottaa Inarinjoen järvilaajentumissa Matinkönkään yläpuolella.
Ne henkilöt , jotka eivät asu Tenojoen vesistön jokilaaksoissa, saavat kalastaa veneestä vain vavalla ja vieheella sekä rannalta säännössä määritelleillä paikoilla. Näiden määriteltyjen alueiden ulkopuolella saavat nämä kyseiset henkilöt kuitenkin kalastaa rannalta käyttämällä perhoa ilman heittopainoa.
Lisäksi vuonna 1989 sopimukseen tehdyllä muutoksella turvattiin kalastusoikeus henkilöille, jotka ovat kotoisin Tenojoen vesitön jokilaaksoista ja joilla on perintönä suoraan sieltä asuvalta kalastukseen oikeutetulta henkilöltä saatu kalastusoikeus ja jotka ovat joutuneet ansiomahdollisuuksien puuttuessa muuttamaan muualle asumaan. Kalastusoikeus koskee kaiken kalan kalastusta kudotuilla pyydyksillä. Tässä tarkoitettua oikeutta ei siis ole hallituksen esityksen perustelujen mukaan henkilöllä, joka on perinyt tämän oikeuden toisessa polvessa. Tenojoen kalastussopimukselle on asetettu kolme tavoitetta. Ne ovat lohikannan säilyminen, paikkakunnan väestön lohenkalastukseen perustuvan elinkeinon turvaaminen ja lohenkalastuksesta kohtuullisen osan varaaminen urheilukalastukselle. Pyyntirajoitukset on tehty näiden kolmen tavoitteen saavuttamiseksi.
Tenojoen kalastuspiirin yhteisestä kalastussäännöstä tehdyn sopimuksen 6 artiklan mukaan sopimusosapuolet sitoutuvat kalastuspiirin sivuvesistöjä varten voimaan saattamaan voimaan erillisiä säännöksiä ja ryhtymään toimenpiteisiin kalakantojen edistämiseksi. Tenojoen kalastussopimuksen edellyttämät Tenojoen sivuvesistöjen kalastusta koskevat määräykset /A 405/1990) valmisteltiin metsätalousministeriössä ja ne ovat olleet voimassa vuodesta 1990 lähtien.
Tenojoella toimivien kalastuskuntien mahdollisuudet toimia kalastuslaissa tarkoitetulla tavalla Tenojoen kalakantojen hoidon ja kalastuksen järjestämisen hyväksi riippuvat kalastussopimuksen ja - säännön sisällöstä, sillä voimassa olevan kalastuslain mukaan rajana toista valtakuntaa vastaan olevassa joessa sekä sen lisäjoissa on kalastuslain säännöksiä sovellettava, mikäli toisin ei määrätä. Tenojoen sopimuksessa tarkoitetun kalastuspiirin alueella kalastuslain säännökset ovat voimassa siltä osin kuin Tenojoki-sopimuksesta ja -säännöstä ei muuta johdu. Kalastuksen järjestäminen sekä kalakantojen hoito on sopeutettu yhteistoimintaan Suomen ja Norjan kesken kalastussopimuksen ja -säännön puitteissa.
Tenojoen kalastuspiirin alueella toimivien kalastuskuntien vaikutusmahdollisuudet kalastuksen säätelyn -järjestelyn osalta on otettu huomioon sopimuksen 7 artiklassa, jonka mukaan Lapin Te-keskus ja Finmarkin fylkesman voivat sopia Tenojoen vesistön jakamisesta useampaan kalastuskorttimaksuluokkaan. Samoin voidaan sopia urheilukalastuksen järjestämisestä siten, että vesistön erityisolosuhteet tulevat otettua tasapuolisesti huomioon. Luonnontilaisen Tenojoen kalakantojen hoito on siten ennen kaikkea koko lohen nousualueella tapahtuvan kalastuksen sopeuttamista kalastusedellytysten mukaiseen kestävään kalakantojen hyödyntämiseen.
Mertapatoa (eli rysäpatoa) käytettiin Utsjoella 1850-luvulla, mutta suomalaiset siirtolaiset ovat ilmeisesti tuoneet mertapadon Lappiin jo 1700-luvun alussa.
Merrat kudottiin vahvasta hamppulangasta 1960-luvulle asti, jolloin nailonlanka syrjäytti hampun. Tenon merrat ovat suurista saaliskaloistaan huolimatta pienehköjä 4-5 -renkaisia ja 1-nieluisia. Nieluaukkojen halkaisija on ollut n. 25 cm.
Ennen vuotta 1949 on Ylakönkäällä ollut ns. Ailin pato, joka oli nimenomaan mertapato ja joka aikaisemmin on ollut poikkipato. Padon pito lopetettiin kun vuonna 1949 kun koski raivattiin ja samalla padon ränni tuhoutui.
Kesäaikaan Ailin padossa on ollut kaksi mertaa kun taas keväällä korkean veden aikaan ns. rantapadossa vain yk­si. Ailin padon saaliit ovat vaihdelleet 20-100 tynnyriä lohta vuodessa.
Mertapatoja käytetään nykyään vain sivujoissa. Vetsikko- ja Inarijoissa on edelleen mertapaikkoja .
Mertapadossa saa pitää enintään kolmea mertaa samanaikaisesti. Muuten mertapatoja koskevat samat rajoitukset kuin potkupatojakin.
Vuonna 1938 määrättiin, että nuottausta sai harjoittaa vain siihen saakka käytetyissä apajapaikoissa. Vuonna 1953 kiellettiin nuottaus Levajoen suun alapuolella. Kulkutus
Kun goldem-pyynti oli sallittua, se tapahtui näin: Joen poikki rakennettiin puisista pukeista ja risuista kestävä pato. Tämän jälkeen rakennettiin muutaman sadan metrin päähän alavirtaan vinosti virtaa vasten alapato, johon jätettiin pyynnin aluksi aukko. Patojen välimatka saattoi olla jopa kilometrejä. Pyytäjät odottivat jopa muutamia vuorokausia, jotta patojen väliin kerääntyi riittävästi kalaa. Sitten alapadon aukko suljettiin ja yläpadolta lähdettiin kuljettamaan nk kulleverkkoa alavirtaan. Tämä aloitettiin tavallisesti yöllä. Tällöin lohet uivat verkkoa pakoon alavirtaan ja jäivat lopulta alapadon ja verkon väliin. Verkko kaarrettiin alapadon terävään kulmaan ja ansaan jääneet lohet otettiin pikkuverkolla ylös. Kulleverkkoa vedettiin molemmilta rannoilta kasin ala­virtaan, toisinaan kuljettamisen suorittivat ranta- eli siulaveneet ja keski- eli puuttoveneistä valvottiin, ettei verkko tarttunut pohjaan kiinni.
Kun kul­leverkko tuotiin ylhäälta, sen toinen puoli vietiin aitaverkkoa vasten ja toinen kierrettiin pussiksi. Sen jälkeen tuotiin aitaverkko tämän verkon vahvikkeeksi ja vielä saatettiin vetää kolmaskin verkko aidaksi saaliin ympäri, ennen kuin alettiin pikkunuotalla kahmia kalaa ylös. Kulleverkon alapaulaan oli kiinnitetty kivien ympäri sidottuja vitsaksia. Ne säikyttivät lohet liikkeelle. Kulteen vetoaikana piti sekä kulteella että alaverkolla voimakkaasti tarpoa, etteivät kalat olisi hyppineet padon tai kulteen yli.